《闻衎石兄归郡城下榻学山兄乐寿堂赋呈四首末篇兼怀云寿兄武义 其一》
清代·钱泰吉

积雪明南窗，独坐忆远道。大河冻行舟，何处赋春草。

忽传一纸冻，开缄豁怀抱。为言卸装初，乐事田园好。

上堂拜世母，慈颜幸未老。家事咨长兄，连床度昏晓。

朅来犀角儿，去日犹襁褓。咿唔共镫火，兄孙已聪了。

流光十五年，忽忽同过鸟。暂辞京洛尘，且食江乡稻。

作者简介：（1791—1863）浙江嘉兴人，字辅宜，号警石。以廪贡生官海宁州学训导。一生专事校勘，自经史百氏下逮唐、宋以来诗文集，靡不博校。从兄钱仪吉字衍石，世有嘉兴二石之称。有《曝冻杂志》、《甘泉乡人稿》。